Document ID: /roh_data/filtered/fineweb-2-filterrobots_roh.jsonl.gz/10605

PERFECZIUNAI VOSSAS ENCONUSCHIENTSCHAS DA LAS QUATTER LINGUAS NAZIUNALAS!
Durant emprender ina lingua estra è ina da las pli grondas sfidas da chapir e duvrar endretg las modas da dir idiomaticas da la nova lingua. I sa tracta d’expressiuns, savens illustrativas, specificas per questa lingua cun in senn ch’ins na chapescha betg sin fundament da la significaziun dals singuls pleds. Il cudesch Ün viadi e 4 servezzans, edì il 2020 da Salvioni SA, preschenta e cumpareglia talas modas da dir en las quatter linguas naziunalas. Mintgamai quatter modas da dir furman ina «gruppa»: ellas expriman en tuttas quatter linguas significaziuns cumparegliablas, dovran però maletgs dal tuttafatg differents. Scuvri qua las modas da dir e vegni a savair cun tge maletgs che las singulas linguas expriman fortuna, errur, stupiditad, amur u gritta. Bun divertiment!